Návrh

**VYHLÁŠKA**

**Ministerstva zdravotníctva Slovenskej republiky**

**z ..... 2019,**

**ktorou sa dopĺňa vyhláška Ministerstva zdravotníctva Slovenskej republiky**

**č. 84/2016 Z. z., ktorou sa ustanovujú určujúce znaky jednotlivých druhov zdravotníckych zariadení**

Ministerstvo zdravotníctva Slovenskej republiky podľa § 7 ods. 6 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov ustanovuje:

Čl. I

Vyhláška Ministerstva zdravotníctva Slovenskej republiky č. 84/2016 Z. z., ktorou sa ustanovujú určujúce znaky jednotlivých druhov zdravotníckych zariadení v znení vyhlášky č. 387/2016 Z. z. sa dopĺňa takto:

1. § 2 sa dopĺňa odsekom 7, ktorý znie:

„(7) Ambulancia podľa odseku 1, ktorá je ambulanciou rýchlej zdravotnej pomoci „S“, je určená najmä na poskytovanie neodkladnej prepravy osoby medzi zdravotníckymi zariadeniami, v prípade ak zdravotný stav pacienta vyžaduje neodkladnú prepravu riadenú zdravotníckym záchranárom.“.

1. Za § 10 sa vkladá § 10a, ktorý znie:

„§10a

1. Ambulancia dopravnej zdravotnej služby je dopravný prostriedok podľa osobitného predpisux) osobitne upravený a vybavený na prepravu osoby na účely poskytnutia zdravotnej starostlivosti do zdravotníckeho zariadenia alebo medzi zdravotníckymi zariadeniami alebo po poskytnutí zdravotnej starostlivosti zo zdravotníckeho zariadenia; súčasťou prepravy je aj poskytovanie asistencie alebo sprievodu tejto osobe, ak to zdravotný stav osoby vyžaduje.
2. Ambulancia dopravnej zdravotnej služby bude tiež dopravný prostriedok podľa osobitného predpisux) osobitne upravený a vybavený na prepravu biologického materiálu určeného na diagnostické vyšetrenie, prepravu krvi, transfúznych liekov, liekov pripravených z krvi a plazmy a transfúznych liekov z pupočníkovej krvi.

Čl. II

Táto vyhláška nadobúda účinnosť dňa 17. mája 2019.